Plateanmeldelse:Hedvig Mollestad Trio - «Enfant Terrible» 

Ja takk, begge deler. 

ALBUM: 
JAZZ/ROCK Hedvig Mollestad Trio «Enfant Terrible» (Rune Grammofon) 

For mye repetisjon i hverdagsrocken? 
Overflod av ulne tekster og meningsløs vokal? 
Vil helst bare ha gitarsoloer? 

Entré Hedvig Mollestad. 
Hennes trio lager utelukkende riff og soli-låter for generasjon øyeblikkelig tilfredstillelse. 

De tidligere fusiontendensene er fullstendig bortslipt. 
Også de noe ønskende dragningene mot improjazz. 
Tilbake: 
Vokalløs stonerjazzrock for alle med mer eller mindre velutviklet luftgitarmuskel, med mer enn et snev av Black Sabbath. 

Jazz? 
Tjæh. 
Rock? 
Næh. 
Dessuten: 
Hvor grensen mellom de to går, er uinteressant. 
The Shining pulveriserte den for mange år siden uansett. 

BESTE LÅT: 
«Arigato, Bitch» 
